SALUDSOD DAGITI AGTUTUBO
Ania ti Masapul a Maammuak Maipapan iti Arak?
Saan nga iparit ti Biblia ti kalkalainganna a panaginum basta ipalubos dayta ti linteg. Ngem iparitna ti panagbartek.—Salmo 104:15; 1 Corinto 6:10.
Ngem kasano ngay no pilitendaka nga uminum iti situasion a saan nga ipalubos ti linteg wenno dagiti nagannakmo?
Panunotem ti mapasamak kalpasanna
Panunotem ti aramidem
Ti kuna dagiti padam nga agtutubo
Panunotem ti mapasamak kalpasanna
Mabalin a panunoten ti dadduma a kakaduam a kasapulan ti arak iti panagragragsak. Ngem ania ti mabalin a mapasamak kalpasan ti panaginumyo?
Malabsingmo ti linteg. Depende iti lugar a paggigianam, mabalin nga agmultaka, makasuanka, maala ti lisensiam, pagtrabahuendaka iti komunidad, wenno maibaludka pay ketdi no uminumka iti arak ngem saan nga ipalubos ti linteg.—Roma 13:3.
Maperdi ti reputasionmo. Dadaelen ti arak ti kinasimbeng ti panunotmo. No nakainumka, mabalin a makaibaga wenno makaaramidka kadagiti banag a mabalin a pagbabawyamto. (Proverbio 23:31-33) Gapu iti social media, mabalin a dakkel ken mabayag ti epekto dagiti ar-aramidem iti reputasionmo.
Nalakaka a mabiktima. No nakainumka, mabalin a nalakaka laeng a mabiktima iti panangkabil wenno seksual a pannakaabuso. Al-alistodaka met a maimpluensiaan, a mabalin nga agresulta iti di nasayaat wenno illegal nga aramid.
Maadiktoka. Sigun iti dadduma a research, dakdakkel ti posibilidadna a maadikto ti maysa no ubing a nangrugi nga uminum iti arak. No uminumka tapno malabanam ti stress, liday, wenno pannakaboring, mabalin a narigrigatton a maisardengmo ti aginum.
Ipapatay. Iti nabiit pay a tawen, maysa ti matay iti kada 52 a minuto idiay United States gapu iti panagmaneho a nakainum. Iti uneg ti lima a tawen, nasurok a 1,500 ti natay nga agtawen iti 21 iti kada tawen gapu iti panagmaneho a nakainum. Uray saanka a nakainum, delikado no makiluganka iti maysa a nakainum.
Panunotem ti aramidem
Maliklikam dagiti grabe ken nasaem nga epekto ti di umiso a panaginum no panunotem a nasaksakbay ti aramidem.
Prinsipio ti Biblia: “Nasaldet [wenno, masirib] daydiay nakakita iti didigra ket rugianna ti aglemmeng.” (Proverbio 22:3) Saan a nasayaat ti uminum sakbay nga agmaneho wenno makiramanka iti aktibidad nga agkasapulan iti naan-anay a konsentrasion.
Ti aramidek: ‘Uminumak laeng no addaakon iti husto nga edad ken iti maitutop a situasion.’
Prinsipio ti Biblia: ‘Adipennakayo ti pagtultulnoganyo.’ (Roma 6:16) No uminumka gapu laeng ta umin-inum dagiti kakaduam, agpakpakontrolka kadakuada. No met uminumka tapno laeng saanka a maboring wenno tapno malabanam ti stress, ipakpakita dayta a saanmo a sursuruen no kasano a sanguen dagiti problemam.
Ti aramidek: ‘Diak ipalubos a pilitendak nga uminum dagiti kakaduak.’
Prinsipio ti Biblia: “Dika makikadua kadagiti nakaro ti panagin-inumna.” (Proverbio 23:20.) Mabalin a dimo masurot ti inkeddengmo nga aramiden no saan a nasayaat dagiti pakikadkaduaam. Isagsagmakmo ti bagim no makikaduaka kadagiti nalabes ti panagin-inumna.
Ti aramidek: ‘Diak makikadua kadagidiay nalabes ti panagin-inumna.’
Ammuem ti Ad-adu Pay
Ania ti Kuna ti Biblia Maipapan iti Arak? Basol Kadi ti Panaginum iti Arak?
Kinapudnona, ibagbaga ti Biblia nga adda dagiti nasayaat nga ipaay ti arak ken dadduma pay nga inumen a de alkohol.
Ti Kuna ti Biblia Maipapan iti Arak
Ammuem dagiti prinsipio ti Biblia a makatulong kenka a maaddaan iti balanse a kapanunotan maipapan iti arak.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn